Bendovosta krinifero

Bendovosta krinifero (laŭ la scienca nomo Crinifer zonurus) konata ankaŭ kiel orienta plantagomanĝulo aŭ orienta griza plantagomanĝulo, estas granda membro de la familio de turakoj, grupo de grandaj arbaraj preskaŭ-paserinaj birdoj limigitaj al Afriko.

Tiu ĉi specio estas loĝanta reproduktulo en malfermarbaraj vivejoj en tropika orienta Afriko. Ĝi demetas du aŭ tri ovojn en nesto sur arba platformo.

Temas pri oftaj, bruemaj kaj okulfrapaj birdoj, malgraŭ tio, ke ili ne havas la brilajn kolorojn de parencoj kiel la viola turako. Ili longas 50 cm, inkluzive de longa vosto, kaj pezas 392–737 g.CRC Handbook of Avian Body Masses de John B. Dunning Jr. (Editor). CRC Press (1992), . Ilia plumaro estas ĉefe griza supre kun brunaj makuloj. La kapo, erekta kresto, kolo kaj brusto estas brunaj striecaj arĝente. La malsupraj partoj estas blankaj, forte striecaj brune.

La orienta plantagomanĝanto havas dikan helflavan bekon, kaj montras blankan flugilstrion dumfluge. Ambaŭ seksoj estas identaj, sed nematuraj individuoj havas nigran lanecan kapon sen arĝentkolora strieco.

Tiu ĉi birdo similas al la proksime parenca Okcidenta krinifero. Tamen, la orienta plantagomanĝulo havas blankajn vostostriojn, kaj ne havas la brustostriojn kaj malhelajn flugilplumojn de sia okcidenta parenco.

Ĉi tiu specio manĝas fruktojn, precipe figojn, kaj aliajn plantajn materialojn.


Referencoj

Eksteraj ligiloj


Kategorio:Musofagedoj
Kategorio:Birdoj de Afriko